  Майя Бывальцева 20 миллион манет федерал коньдэтысь басьтоз Удмуртия ВИЧ-инфекциез но гепатитэз шараян понна. Элькунысь министръёслэн кабинетсы Россиысь тазалыкез утёнъя министерство но улосвыл кивалтэт куспын тупанкыллэсь ӵектоссэ умоен лыдъяз, ивортэ тӧролэн пресс-службаез. Тазалыкез утёнъя министерство ивортэмъя, 2015-тӥ арын Удмуртиын ВИЧ инфекциез нуллӥсь 7 сюрс 500 адями улэ вал. Тужгес сюлмаськытӥсь югдур Камбарка, Глаз но Яр ёросъёсын. 2016-тӥ арын ВИЧ-инфекци паласькон 157 учыр пусъемын. Та кышкыт висёнэз но гепатитэз шараяны но эмъянлэсь пайдалыксэ эскерыны тӥрлык басьтон понна Удмуртие федерал коньдэтысь 20 миллион 200 сюрс манет вуоз. Элькун коньдэт солы ик 10 миллион манет висъялоз. Тегъёс: Тазалык Удмуртия Россия Тазалыкезутёнъяминистерство кивалтэт коньдон ВИЧноСПИД  